text: اس موقع پر 2500 سے زیادہ بچوں اور ٹیچروں کے اجتماع سے خطاب کرتے ہوئے جناب رمیش پوکھریال ‘نشنک’ نے کہا کہ قومی بال بھون بچوں کے لئے ایک جنت ہے اور انہوں نے بچوں کو ملک کے لئے محبت اجاگر کرنے کی تحریک دلائی۔ انہوں نے زور دے کرکہا کہ بھارت ایک عظیم ملک ہے اور انڈین ایئر فورس(بھارتی فضائیہ) دنیا میں بہترین فورسیز میں ایک ہے۔ انہوں نے یہ بھی کہا کہ وزیر اعظم سے درخواست کریں گے کہ وہ قومی بال بھون کو مزید اونچائی عطا کریں۔